У кожнага з 39 узнагароджаных па выніках 2017 года таксама ёсць значныя дасягненні ў вучобе, творчасці, спорце, навуцы. Самы юны намінант, вучань трэцяга класа сярэдняй школы № 7 Ваўкавыска Арцём Ціханаў, стаў пераможцам першынства свету па шашках-64 у маланкавай гульні сярод хлопчыкаў ва ўзросце да дзесяці гадоў. Навучэнец Гродзенскага дзяржаўнага электратэхнічнага каледжа імя І.Шчаснага Уладзімір Ішкоў — дыпламант Рэспубліканскага конкурсу “АРТ-вакацыі” і прызёр злёту рацыяналізатараў. Студэнт Гродзенскага дзяржаўнага медыцынскага ўніверсітэта Алег Кізюкевіч апублікаваў 28 навуковых работ. Прэміі атрымалі 20 навучэнцаў школ і гімназій, 9 навучэнцаў прафесійна-тэхнічных і сярэдніх спецыяльных навучальных устаноў, 10 студэнтаў універсітэтаў.